
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2020 M. BIRŽELIO 17 D. NUTARIMO NR. 647 „DĖL PACIENTO PRIEMOKOS UŽ KOMPENSUOJAMUOSIUS VAISTINIUS PREPARATUS IR MEDICINOS PAGALBOS PRIEMONES PADENGIMO TVARKOS APRAŠO PATVIRTINIMO“ PAKEITIMO

2020 m. rugpjūčio 12 d. Nr. 884
Vilnius

Siekdama užtikrinti Lietuvos Respublikos sveikatos draudimo įstatymo 10 straipsnio 6 dalyje nurodytas sąlygas atitinkančių apdraustųjų teisę į priemokos už kompensuojamuosius vaistinius preparatus ir kompensuojamąsias medicinos pagalbos priemones padengimą, Lietuvos Respublikos Vyriausybė n u t a r i a:
. Pakeisti Paciento priemokos už kompensuojamuosius vaistinius preparatus ir medicinos pagalbos priemones padengimo tvarkos aprašą, patvirtintą Lietuvos Respublikos Vyriausybės 2020 m. birželio 17 d. nutarimu Nr. 647 „Dėl Paciento priemokos už kompensuojamuosius vaistinius preparatus ir medicinos pagalbos priemones padengimo tvarkos aprašo patvirtinimo“ (toliau – Aprašas):
. Papildyti 3.4 papunkčiu:
„. paciento, tais atvejais, kai nėra galimybių išrašyti elektroninio recepto ir (ar) ESPBI IS patikrinti, ar pacientas turi teisę į paciento priemokos padengimą (toliau – ESPBI IS sutrikimai) – jam pateikus asmens tapatybę patvirtinantį dokumentą ir receptą, išrašytą sveikatos apsaugos ministro nustatytos formos kompensuojamųjų vaistų ir kompensuojamųjų medicinos pagalbos priemonių recepto blanke (toliau – popierinis receptas).“
. Pakeisti 4 punktą ir jį išdėstyti taip:
„. Nustatant, ar asmuo turi teisę į paciento priemokos padengimą:
. ESPBI IS patikrinama, ar asmuo yra 75 metų, ar vyresnis. Informacija apie asmens amžių pateikiama iš Lietuvos Respublikos draudžiamųjų privalomuoju sveikatos draudimu registro (toliau – Draudžiamųjų registras), kartu atliekant patikrinimą apie asmens draustumą privalomuoju sveikatos draudimu. Jei apdraustasis yra 75 metų ar vyresnis, ESPBI IS nurodoma, kad jis turi teisę į paciento priemokos padengimą. Aprašo 3.4 papunktyje nurodytu atveju ar asmuo yra 75 metų, ar vyresnis, patikrinama pagal paciento pateiktą asmens tapatybę patvirtinantį dokumentą;
. ESPBI IS patikrinama, ar asmuo yra įtrauktas į Nacionalinės teismų administracijos pateikiamą teisėjų, kuriems Teisėjų valstybinių pensijų įstatymo nustatyta tvarka skirtos teisėjų valstybinės pensijos, sąrašą ir jam mokama valstybinė pensija yra ne mažesnė nei 95 procentai praėjusių metų minimalių vartojimo poreikių dydžio, apskaičiuoto Socialinės paramos išmokų atskaitos rodiklių ir bazinio bausmių ir nuobaudų dydžio nustatymo įstatymo nustatyta tvarka, ESPBI IS nurodoma, kad jis neturi teisės į paciento priemokos padengimą (netaikoma Aprašo 3.4 papunktyje nurodytu atveju);
. ESPBI IS patikrinama, ar asmuo yra įtrauktas į Lietuvos Respublikos Seimo pateikiamą asmenų, kuriems Lietuvos Nepriklausomybės Akto signatarų ir Lietuvos Laisvės Kovos Sąjūdžio Tarybos 1949 m. vasario 16 d. deklaraciją pasirašiusių asmenų statuso įstatymu skirta valstybinė signatarų, valstybinė signatarų našlių ir našlaičių renta, sąrašą ir jam mokama renta yra ne mažesnė nei 95 procentai praėjusių metų minimalių vartojimo poreikių dydžio, apskaičiuoto Socialinės paramos išmokų atskaitos rodiklių ir bazinio bausmių ir nuobaudų dydžio nustatymo įstatymo nustatyta tvarka, ESPBI IS nurodoma, kad jis neturi teisės į paciento priemokos padengimą (netaikoma Aprašo 3.4 papunktyje nurodytu atveju);
. jei pagal Aprašo 4.1 papunktį nenustatoma, kad asmuo turi teisę į paciento priemokos padengimą arba pagal Aprašo 4.2–4.3 papunkčius jis neturi teisės į paciento priemokos padengimą, kreipiamasi į SODROS informacinę sistemą ir patikrinama, ar asmuo yra sukakęs senatvės pensijos amžių arba vadovaujantis Neįgaliųjų socialinės integracijos įstatymu yra pripažintas neįgaliu. Jei gaunamas teigiamas atsakymas, tokiu atveju SODROS informacinė sistema pateikia atsakymą, ar asmens užpraeitą mėnesį gautų Valstybinio socialinio draudimo fondo administravimo įstaigų mokamų socialinio draudimo pensijų (kartu su socialinio draudimo senatvės arba netekto darbingumo (invalidumo) pensijų priemokomis), šalpos išmokų, valstybinių pensijų, kompensacinių išmokų profesionaliojo scenos meno įstaigų kūrybiniams darbuotojams, rentų buvusiems sportininkams, kompensacijų už ypatingas darbo sąlygas ir (ar) draudžiamųjų pajamų, kaip jos apibrėžtos Valstybinio socialinio draudimo įstatyme, suma sudaro 95 procentus ar daugiau praėjusių metų minimalių vartojimo poreikių dydžio, apskaičiuoto Socialinės paramos išmokų atskaitos rodiklių ir bazinio bausmių ir nuobaudų dydžio nustatymo įstatymo nustatyta tvarka. Jei gaunamas neigiamas atsakymas, ESPBI IS nurodoma, kad asmuo turi teisę į paciento priemokos padengimą (netaikoma Aprašo 3.4 papunktyje nurodytu atveju).“ 
. Pakeisti 6 punktą ir jį išdėstyti taip:
„. Informacija, ar asmuo turi teisę į paciento priemokos padengimą, turi būti tikrinama ESPBI IS teikiamomis priemonėmis arba asmeniui pateikus popierinį receptą – Aprašo 3.4 papunktyje nustatyta tvarka:
. vaistinėje prieš išduodant (parduodant) kompensuojamuosius vaistinius preparatus ir (ar) kompensuojamąsias medicinos pagalbos priemones pagal elektroninius arba Aprašo 3.4 papunktyje nurodytu atveju popierinius receptus, kitame ūkio subjekte, kuris turi teisę išduoti (parduoti) kompensuojamąsias medicinos pagalbos priemones – prieš išduodant (parduodant) kompensuojamąsias medicinos pagalbos priemones pagal elektroninius receptus arba Aprašo 3.4 papunktyje nurodytu atveju popierinius;
. ESPBI IS asmeniui inicijavus kompensuojamųjų vaistinių preparatų ir (ar) kompensuojamųjų medicinos pagalbos priemonių pagal elektroninius receptus įsigijimą nuotoliniu būdu. Jei asmuo turi teisę į paciento priemokos padengimą, jam ESPBI IS turi būti pateikiama informacija apie kompensuojamąjį vaistinį preparatą ar kompensuojamąją medicinos pagalbos priemonę, kurios priemoka padengiama Aprašo III skyriuje nustatyta tvarka (netaikoma Aprašo 3.4 papunktyje nurodytu atveju);
. vaistinei sudarant nuotolinę pirkimo–pardavimo sutartį dėl kompensuojamojo vaistinio preparato ar kompensuojamosios medicinos pagalbos priemonės įsigijimo, kitam ūkio subjektui – sudarant nuotolinę pirkimo–pardavimo sutartį dėl kompensuojamosios medicinos pagalbos priemonės įsigijimo (netaikoma Aprašo 3.4 papunktyje nurodytu atveju).“
. Pakeisti 7 punktą ir jį išdėstyti taip:
„.	Vaistinėje Aprašo 6 punkte nustatyta tvarka gavus teigiamą atsakymą, kad apdraustasis turi teisę į paciento priemokos padengimą, apdraustajam turi būti pasiūlyta įsigyti kompensuojamąjį vaistinį preparatą ar kompensuojamąją medicinos pagalbos priemonę, kurios priemoka padengiama Aprašo III skyriuje nustatyta tvarka. Kitame ūkio subjekte, kuris turi teisę parduoti kompensuojamąsias medicinos pagalbos priemones, Aprašo 6 punkte nustatyta tvarka gavus teigiamą atsakymą, kad apdraustasis turi teisę į paciento priemokos padengimą, apdraustajam turi būti pasiūlyta įsigyti kompensuojamąją medicinos pagalbos priemonę, kurios priemoka padengiama Aprašo III skyriuje nustatyta tvarka.“
. Pakeisti 10 punktą ir jį išdėstyti taip:
„.	 Valstybinė ligonių kasa prie Sveikatos apsaugos ministerijos arba jos įgaliotos teritorinės ligonių kasos (toliau – Valstybinė ligonių kasa) pagal gautas sąskaitas ir elektroninio recepto išdavimo (pardavimo) dokumento informaciją (išskyrus kai kompensuojamasis vaistinis preparatas ar kompensuojamoji medicinos pagalbos priemonė Aprašo 3.4 papunktyje nurodytu atveju išduota pagal popierinį receptą) apmoka vaistinėms ir ūkio subjektams už apdraustųjų, kuriems padengiama paciento priemoka už kompensuojamuosius vaistinius preparatus ir kompensuojamąsias medicinos pagalbos priemones, neviršijant šiame skyriuje nustatytų dydžių.“
. Papildyti 151 punktu:
„	. Sveikatos draudimo įstatymo 10 straipsnio 6 dalyje nurodytas sąlygas atitinkančiam apdraustajam, išskyrus 75 metų ar vyresnius apdraustuosius, kompensuojamieji vaistai ir kompensuojamosios medicinos pagalbos priemonės, išrašyti popieriniame recepte, esant ESPBI IS sutrikimų išduodami apdraustajam sumokant paciento priemoką. Dėl sumokėtos paciento priemokos kompensavimo apdraustasis turi teisę kreiptis į Valstybinę ligonių kasą pateikdamas prašymą padengti paciento priemoką ir informaciją ar dokumentus, įrodančius kompensuojamųjų vaistų ir kompensuojamųjų medicinos pagalbos priemonių įsigijimą ir paciento priemokos sumokėjimą (toliau – dokumentai). Prašyme turi būti nurodytas apdraustojo vardas, pavardė, asmens kodas, prašomos padengti paciento priemokos suma ir kredito įstaigos sąskaita, į kurią prašoma pervesti lėšas, skirtas paciento priemokai padengti. Jei prašyme pateikta ne visa šiame punkte nurodyta informacija ir (ar) su prašymu nepateikti ar pateikti ne visi dokumentai, Valstybinė ligonių kasa ne vėliau kaip per 3 darbo dienas nuo prašymo gavimo apie tai informuoja prašymą pateikusį asmenį ir nurodo terminą ištaisyti nustatytiems trūkumams, kuris negali būti trumpesnis kaip 20 darbo dienų. Informaciją apie apdraustojo teisę į paciento priemokos padengimą Valstybinė ligonių kasa gauna Aprašo 3 punkte nustatyta tvarka. Valstybinė ligonių kasa lėšas, skirtas paciento priemokai padengti, į paciento prašyme nurodytą kredito įstaigos sąskaitą perveda ne vėliau kaip per 30 kalendorinių dienų nuo šiame punkte nurodytų prašymo, kuriame pateikta visa šiame punkte nurodyta informacija, ir visų dokumentų gavimo dienos.“
. Pakeisti 17 punktą ir jį išdėstyti taip:
	„. Aprašo 151 ir 16 punktuose nurodytais atvejais Valstybinei ligonių kasai išnagrinėjus asmens prašymą ir priėmus teigiamą sprendimą dėl teisės į paciento priemokos padengimą, apdraustajam padengiamos patirtos išlaidos paciento priemokai sumokėti, galiojusios kompensuojamojo vaistinio preparato ar kompensuojamosios medicinos pagalbos priemonės įsigijimo dieną.“
. Pakeisti 18 punktą ir jį išdėstyti taip:
„. Aprašo 151 ir 16 punktuose nurodytais atvejais Valstybinei ligonių kasai išnagrinėjus asmens prašymą ir priėmus neigiamą sprendimą dėl teisės į paciento priemokos padengimą, asmuo šį sprendimą turi teisę skųsti teismui Lietuvos Respublikos administracinių bylų teisenos įstatymo nustatyta tvarka.“
. Nustatyti, kad vaistinėms ir ūkio subjektams Aprašo III skyriuje nustatyta tvarka  apmokama už paciento priemokos padengimą nuo 2020 m. liepos 20 d., jei šiuo laikotarpiu jie vaistus ir kompensuojamąsias medicinos pagalbos priemones išdavė šio nutarimo 1.1 papunkčiu papildytame Aprašo 3.4 papunktyje nustatyta tvarka.


Ministras Pirmininkas	                 Saulius Skvernelis


Socialinės apsaugos ir darbo ministras, 
pavaduojantis sveikatos apsaugos ministrą	                  Linas Kukuraitis

